Wayi kǒm mīḿbóŋ mí ásie míbɛ̄, ó maná mya wɔ́bɔ̄ mvɔ́d 14wayi myá nyílī á mə́súŋ yā mə́ nə́ mīḿfág míbɛ̄, ḿmyā báyi bəgə éwɔ̄lī árka étē. 15Mim̀bóŋ myâyi laŋan á mə̄súŋ mə́ éwɔ̄lī árka, mod təge myá vaa. 16Wayi fudi á ézīmbí árka é kálara məmvéndé māyi wa və́. 17Wayǐ fə kom étɔá évaa miǹsə́m mvɔ́d mvɔ̄d é tɔ̄á mɔ́ mə́bɛ̄ ai etun á ńtīē, dzoŋolo wɔ́ dá á ndam. 18Wayi lwí ai hámaŋ bəkerúbim bə́ mvɔ́d bə́bɛ̄, o tə́lē bɔ̄ á mə̄búg mə́ étɔá evaa miǹsə́m mə́bɛ̄. 19O komó é kērúbim osú ábūg dī, o komó fə̄ ényɔ́ ḿbɔ̄ ábúg ávɔ̄g, myǎyi bɔ́ yə́m á kpím á mə̄búg mə́bɛ̄ yā évaa miǹsə́m, ású yə̄ nâ bə́ tɔ̄bɔ́ mvág ládá ai dzɔ́. 20Bəkérúbim bâyi sám məfǎb á yób, bə́ yaligi etɔá míńsə́m ai məfǎb mábán, ńnyɔ́ á tə̄lə̄ ósú ényɔ́ ḿbɔ̄g, bə́sə̄ bə́ bəbəgə etɔá évaa miǹsə́m. 21Wayi tə́lē étɔá évaa miǹsə́m á éwɔ̄lī árka á yób, o fudí é kálara məmvéndé mayi wa və́ étēde. 22Éyə mǎyi kǎd tóban ai wa étēde á étɔá évaa miǹsə́m á yōb á zə̄zǎŋ bəkerúbim bə́bɛ̄ yā bə́ tə́lə́ á árka məmvéndé á yób, mə̌ ngakad wa mə́béndé mə́sə o bələ́ nâ o kada bɔ́n bə́ Ísraɛ̂l.